Lydkunst skattejagt
2019-11-19 08:00 - 2020-03-01 14:00 (Europe/Copenhagen) | Fladsåskolen afd. Korskilde, Korskildevej 2a
Professionelle lydkunstnere/komponister fra Dansk Komponist Forening tager skoleelever med på en legende lydskattejagt i det 20. århundredes lydhistorie.
Der vil være masser af øvelser i selv at skabe lyde og opdage og optage lyde omkring skolen samt at høre eksempler fra det det 20. århundredes lydhistorie, der sætter lyden i perspektiv.
Der sluttes af med en lydskattejagt, hvor eleverne går på opdagelse i deres egne og kammeraternes optagelser og bagefter reflekterer over hvad de har oplevet.
Det hele foregår i appen SOUNDMAP.DK, hvor eleverne kan optage, redigere og lave et landkort af lyde. Besøg projektets hjemmeside her – SOUNDMAP.
Lydkunst er ikke svært og det er sjovt at være med.
